text: Nu skal det være slut med blyforurenet drikkevand
  19 august 2011 kl. 11.30
  Tønder laver nu en plan for, hvordan byen slipper af med blyforurenet drikkevand.
  Nogle steder i Tønder er drikkevandet blyforurenet.
  Forureningskilden er bly i stikledninger og blyholdige installationer i ældre huse.
  Det kan på længere sigt være sundhedsfarligt at drikke vandet, og embedslægen anbefaler derfor, at man drikker mindst muligt af vandet - og at børn, gravide og ammende kvinder helt skal lade være med at drikke det blyforurenede vand.
  Kommunen har advaret børneinstitutioner, SFO og skoler i området.
  Tønders forsyningsselskab vil nu gå igang med at udskifte blyledningerne.
  